stanford-oval/wikipedia huggingface dataset:
Los Angeles
Väestö ja kaupunki > Asukasmäärän kehitys

Vuonna 2016 Los Angelesissa asui 3 999 759 asukasta. Suur-Los Angelesissa asuu noin 13 miljoonaa asukasta.
Liikenne > Tieliikenne

Moottoritiet lävistävät Los Angelesin eri suunnista, ja ne on rakennettu yleensä korkealle talojen päälle.
Kaupungissa on noin neljä miljoonaa autoa eli noin yksi auto asukasta kohti. Miljoonat ihmiset kulkevat pääasiassa autoilla eri paikkoihin, sillä kaupunkirakenne on hajonnut: keskustassa on pilvenpiirtäjiä ja muita korkeita rakennuksia, ja sitä ympäröi valtava omakotitalojen matto. Vaikka kaupungissa ja sen suuralueella lähes kaikki mahdolliset tiet on rakennettu jopa 12-kaistaisiksi, liikenneruuhkat ovat eräitä maailman pahimmista.
Liikenne > Raideliikenne

Junien matkustajaliikenteestä kaupungissa vastaavat Amtrak ja Metrolink. Vastaavasti junien tavaraliikenteestä vastaavat Union Pacific ja Burlington Northern Santa Fe.
Liikenne > Julkinen liikenne

Kaupungin julkisesta liikenteestä vastaa Los Angeles County Metropolitan Transportation Authority yhdessä muiden toimijoiden kanssa. Julkinen liikenne koostuu linja-autoista, metroista ja kevytjunista, jotka yhdessä huolehtivat yli miljoonan ihmisen päivittäisestä liikkumisesta.
Liikenneruuhkien vuoksi kaupungissa on jatkuvasti lisätty joukkoliikennettä.
Liikenne > Lentoasemat

Kaupungin päälentoasemana toimii Los Angelesin kansainvälinen lentoasema (LAX), joka on maailman kahdeksanneksi vilkkain lentoasema. Kentän kautta kulki yli 75 miljoonaa matkustajaa vuonna 2023. Rahtia operoitiin 79,4 tuhatta tonnia. Kentältä operoi yli 80 lentoyhtiötä.
Kaupungissa ja seudulla on myös neljä muuta suurta lentokenttää: Ontarion kansainvälinen lentoasema (ONT), Bob Hopen lentoasema (BUR) (tunnettiin ennen nimellä Burbankin lentoasema), Long Beachin lentoasema (LGB) ja John Waynen kansainvälinen lentoasema (SNA). Los Angelesissa on myös maailman vilkkain yleisilmailukenttä, Van Nuysin lentokenttä (VNY).
Talous

Los Angeles ja Long Beachin vierekkäiset satamat yhdessä muodostavat Yhdysvaltojen tärkeimpiin kuuluvan satama-alueen. Los Angelesin sataman kautta kulki vuonna 2011 yhteensä 203,9 miljoonaa tonnia rahtia, joka oikeutti Los Angelesin maailman kahdenkymmenen suurimman rahtisataman joukkoon tuona vuonna. Los Angelesin satama kuului myös konttisatamien maailmanlistan top-20:een.
Kaupunki on myös maailman tärkeimpiä viihdeteollisuuden keskuksia Hollywoodin ansiosta. Muita tärkeitä teollisuudenaloja ovat mediatuotanto, finanssiala, ilmailuteollisuus, telekommunikaatio, lakiala, turismi, lääketeollisuus sekä kuljetusala.
Media ja viihdeteollisuus

Los Angeles Times on nykyisin kaupungin päälehti. 1990-luvulta alkaen Timesilla on ollut enää yksi varteenotettava kilpailija, Los Angeles Daily News. Tärkein espanjankielinen lehti on La Opinión. Kaupungissa ilmestyy lisäksi useita paikallislehtiä.
Los Angelesissa on englanninkielisten radioasemien lisäksi yli kaksikymmentä espanjankielistä radioasemaa. Televisiokanavia on yli kymmenellä eri kielellä, eniten englanniksi ja espanjaksi.
Los Angelesin Hollywoodissa tuotetaan yli puolet Yhdysvalloissa kuvatuista elokuvista. Kaupungin elokuvateollisuus työllistää suoraan satoja tuhansia ihmisiä. Oscar-palkinnot  jaetaan vuosittain Hollywoodissa. Kaupunki on myös Walt Disney Companyn sekä useiden tärkeiden elokuvayhtiöiden ja levy-yhtiöiden kotipaikka.
Koulutus

Kalifornian yliopisto Los Angelesissa on Kalifornian yliopiston laajin haara. Myös Kalifornian osavaltionyliopistolla on kampuksia kaupungin alueella. Etelä-Kalifornian yliopisto on Los Angelesissa sijaitseva vanha ja arvostettu yksityinen yliopisto.
Kulttuurielämä

Los Angeles tunnetaan elokuvateollisuuden lisäksi esimerkiksi Los Angelesin filharmonikoista sekä lukuisista populaarimuusikoista ja -yhtyeistä, kuten 1960-luvun The Beach Boys, Buffalo Springfield, The Byrds, The Doors ja Frank Zappa. Los Angelesin ooppera avattiin 1985 ja Los Angelesin baletti 2006. Los Angelesissa on vilkas teatterielämä, mikä johtuu osittain siitä, että kaupungissa asuu neljäsosa Yhdysvaltain kaikista näyttelijöistä, käsikirjoittajista ja ohjaajista.
Nähtävyydet

Hollywood on tunnettu elokuvateollisuudestaan. Sen elokuvateollisuuteen liittyviä nähtävyyksiä Los Angelesissa ovat muun muassa kuuluisuuksien katu Hollywood Walk of Fame, kuuluisien elokuvatähtien käden- ja jalanjäljet Grauman’s Chinese Theatren edustan betonilaatoissa ja Hollywood-kyltti. Lisäksi Sunset Boulevard on yksi suosituimpia katuja.
Los Angelesin keskustan (Downtown Los Angeles tai Financical district) nähtävyyksiä ovat arkkitehtuuristaan tunnettu Walt Disney Concert Hall (Nimetty Walt Disneyn mukaan), The Broad-taidegalleria ja ruokatori Grand central market. Chinatown sijaitsee lähellä pohjoisessa kaupungin keskustaa. Muita eri maiden tai kaupunkien nimisiä ja tyylisiä alueita on esimerkiksi kaupungin keskustan itäosassa sijaitseva Little Tokyo.
Tunnetun valtatie 66:n eli (engl. Route 66:n) toinen päätepiste sijaitsi Los Angelesin naapurikaupungissa Santa Monicassa. Samassa kohtaa sijaitsee myös tunnettu huvipuisto Santa Monica Pier.
Huviloistaan ja muotiliikkeistään tunnettu Beverly Hills sijaitsee Los Angelesin enklaavina Hollywoodin ja Santa Monican välillä.
Urheilu

Los Angeles on toiminut kesäolympialaisten isäntäkaupunkina kahdesti, vuosina 1932 ja 1984, ja tulee isännöimään vuoden 2028 kesäolympialaiset.
Urheilu > Tunnettuja urheiluseuroja

Los Angeles on useiden ammattiurheiluseurojen kotikaupunki.
Los Angeles Dodgers, baseball, MLB
Los Angeles Lakers, koripallo, NBA
Los Angeles Clippers, koripallo, NBA
Los Angeles Kings, jääkiekko, NHL
Los Angeles Rams, amerikkalainen jalkapallo, NFL
Los Angeles Chargers, amerikkalainen jalkapallo, NFL
Los Angeles FC, jalkapallo, MLS
Los Angeles Galaxy, jalkapallo, MLS
Ystävyyskaupungit

| 0 | 1 | 2 |
| --- | --- | --- |
|   Ateena, Kreikka   Auckland, Uusi-Seelanti   Beirut, Libanon   Berliini, Saksa   Bordeaux, Ranska   Busan, Etelä-Korea   Eilat, Israel   Giza, Egypti  |   Ischia, Italia   Jakarta, Indonesia   Kanton, Kiina   Kaunas, Liettua   Lusaka, Sambia   Makati, Filippiinit   México, Meksiko   Montreal, Kanada  |   Mumbai, Intia   Nagoya, Japani   Pietari, Venäjä   Salvador, Brasilia   San Salvador, El Salvador   Split, Kroatia   Taipei, Taiwan   Teheran, Iran   Vancouver, Kanada  |
Panoraamakuva Los Angelesista.
Kiikoisjärvi

| Kiikoisjärvi |
| --- | --- |
 Kiikoisjärvi ilmakuvassa
Valtiot:  Suomi
Maakunnat:  Pirkanmaa‎
Kunnat:  Sastamala (Kiikoinen)
Koordinaatit:  61°26′21″N, 22°36′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Järveen tulevat joet:  Kiikoisjoki
Laskujoki:  Jaaranjoki eli Piilijoki
Järvinumero:  35.153.1.001
Mittaustietoja
Pinnankorkeus:  59,6 m 
Rantaviiva:  17,5077 km 
Pinta-ala:  4,23744 km² 
Tilavuus:  0,00572713 km³ 
Keskisyvyys:  1,35 m 
Suurin syvyys:  4,66 m 
Valuma-alue:  478,6 km² 
 fiKiikoisjärvi 
Kiikoisjärvi on Pirkanmaalla Sastamalassa entisessä Kiikoisten kunnassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Piilijoen alueeseen.
Maantieto

Järven pinta-ala on 424 hehtaaria ja sen pituus on 5,2 kilometriä ja leveys 1,2 kilometriä. Järven luusua sijaitsee järven länsirannalla, josta saa alkunsa 13,5 kilometriä pitkä Jaaranjoki, jonka nimitys vaihtuu alajuoksulla Piilijoeksi, ja laskee sen jälkeen Sääksjärveen. Järven tärkein tulojoki on Kiikoisjoki eli Kolusjoki eli Mouhijoki, joka laskee Mouhijärvestä. Aiemmin näitä pidettiin järven läpi virtaavana Kauvatsanjokena, mutta nykyään joen osilla on eri nimet. Muita tulo-ojia ovat pohjoisesta laskeva Pajistonoja, jonka valuma-alue on 16 km², ja lounaasta laskeva Raudunoja, jonka valuma-alue on 14 km².
Järvessä on 9 pientä saarta, joiden yhteinen pinta-ala on vain 2,0 ha ja rantaviivan pituus 1,6 km. Suurimmat saaret sijaitsevat keskejjä järveä ja ne ovat Selkäsaaret ja Lammassaari. Eteläosassa on lisäksi Kiilmanninsaari ja Kirrinkallio.
Järven rantaviiva on 0,94 kilometriä pitkä ja ranta on pääosin kallio- ja moreenipohjaista metsämaata, mutta järven alue on peltojen ympäröimää. Järven länsiranta on harjujakson patoamaa ja laskujoki laskee sen yli. Rannoille on rakennettu runsaasti loma-asuntoja ja Kiikoisten keskusta sijaitsee järven rannalla.
Järvi on yksi Kiikoisten aikaisemmin kolmesta järvestä, joista yksi — Marjajärvi — kuivatettiin ja Kuorsumaanjärven vedenpintaa alennettiin.
Veden laatu

Kiikoisjärvi on matala ja voimakkaasti rehevöitynyt, kuitenkin uintikelpoinen. Viljelykset ympäröivät järveä lähes joka suunnasta. Järven valuma-alueella on jonkin verran suoperäisiä alueita, minkä vuoksi Kiikoisjärven vesi on sameaa ja voimakkaasti humussävytteistä. Veden keskimääräinen viipymä järvessä on vain 11 vuorokautta. Järven luoteispäässä viipymä on jonkin verran pitempi.
Järvi on matala ja rehevöitynyt ja se tila on enää välttävä. Kiikoisjoki laski ennen 1960-luku ruhikkojärven Marjajärven läpi, mikä vähensi kiintoaineskuormitusta. Kun entinen Marjajärvi nykyään ohitetaan, tulevat kiintoaineet suoraan Kiikoisjärveen sen vettä samentamaan. Järven käyttöarvoa on kohennettu 1980-luvulta asti niittämällä vesikasvillisuutta. Yleiskunnostuksen suunnitelma laadittiin 2001, jota on toteutettu ruoppaamalla uimarantoja ja veneväyliä. Järveen laskeviin ojiin on tehty kaksi laskeutumisallasta. Kalastuskunta on hoitokalastanut järveä poistamalla siitä särkikaloja. Haja-asutuksen jätevesiasioihin on kiinnitetty huomiota vähentämällä näitä päästöjä järveen. Vedensäännöstelyssä haettiin vuonna 2004 lopullinen päätös. Siinä saatiin lupa nostaa kesäksi järven pintaa 20 cm.
Virkistyskäyttö

Kiikoisjärven länsirannalla sijaitsee Kiikoisten seurakunnan leirikeskus Suviranta ja Kiikoisten kunnan virkistys- ja leirintäalue Rajalahti. Järvellä on kolme yleistä uimarantaa. Järvellä järjestetään kalakilpailuja ja harrastetaan virkistyskalastusta. Järven kalalajeja ovat ainakin taimen, hauki, ja ahven. Järven rehevöitynyt pohjoisosa on linnustollisesti merkittävä lisäpiirre.
Järvi on osa Kymmenen joen ja kymmenen järven melontareittiä, joka alkaa Kauvatsanjoen vesistön latvoilta ja kulkee Suodenniemen, Jaaran kautta Sääksjärvelle ja vielä alas Puurijärvelle.
Historiaa

Vuoden 1855−56 Kalmbergin kartastossa järven nimenä oli "Kikois Alanenjärvi" ja sen parina oli "Kikois Ylinenjärvi", joka vastasi myöhemmin kuivatettu Marjajärvi. Järven vedenpinnan korkeutta on aikoinaan laskettu alemmaksi. Sen huomaa myös, kun vertaa vanhaa ja nykyistä karttaa keskenään. Kiikoisjärvi oli pitempi ja leveämpi järvi, jolle ei oltu piirretty näkyviin saaria.
Valkijärvi (Suodenniemi)

| Valkijärvi |
| --- | --- |
 Valkijärvi kaakosta nähtynä.
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°33′57″N, 22°43′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Kourajärveen 
Järvinumero:  35.155.1.022
Mittaustietoja
Pinnankorkeus:  66,6 m 
Rantaviiva:  1,516 km 
Pinta-ala:  0,08743 km² 
 fiValkijärvi 
Valkijärvi  eli Valkjärvi  on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen.
Maantiede

Järven pinta-ala on 8,7 hehtaaria ja sen pituus on 650 metriä ja leveys 150 metriä. Järven luusua sijaitsee järven itärannalla, josta saa alkunsa 650 metriä pitkä laskuoja Kourajärven Vanhankirkonlahteen. Järveen ei ole tulo-ojia.
Järven rantaviiva on 1,5 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi peltoa.
Aiheesta muualla

Valkijärveen liittyviä aineistoja Suodenniemen Topoteekissa
Pohjusjärvi

| Pohjusjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°32′14″N, 22°50′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskujoki:  kapea salmi Iso Suksijärveen 
Mittaustietoja
Pinnankorkeus:  101,4 m 
 fiPohjusjärvi 
Pohjusjärvi on  Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueessa suoraan Mouhijärveen laskevaan valuma-alueeseen.
Maantiede

Järven pituus on 450 metriä ja leveys 380 metriä. Järven luusuana on sen etelärannalla sijaitseva kapea salmi, joka yhdistää sen Isoon Suksijärveen ja minkä takia järvien vedenpinnat ovat samassa tasassa. Lounaisosa muodostaa oman osansa, joka on sekin yhteydessä pääaltaaseen kapean salmen kautta. Järven ranta on pääosin moreeni- ja kalliopohjaista metsämaastoa, josta osa on suota. Soilta laskee järveen useita ojia sekä yksi laskuoja Paskalammilta. Järven vierestä kulkee mökkitie Irriäisten kylältä.
Aiheesta muualla

UPM: Suksijärven metsä, Sastamala & Mouhijärvi
Kokemäenjoen alue (35.1)
Salomaa Group

| Salomaa Group |
| --- | --- |
Tunnuslause:  Salomaa on alansa suurin suomalainen yhtiöryhmä, jonka asiantuntemus kattaa kaikki markkinoinnin ja viestinnän osa-alueet.
Yritysmuoto:  osakeyhtiö
Perustettu:  1935
Perustaja:  Jorma Suhonen Holger Erkelenz Aarno Knuus 
Toimitusjohtaja:  Henna Lehtinen
Puheenjohtaja:  Ossi Pohjola
Kotipaikka:  Helsinki
Toimiala:  markkinointi, viestintä
Liikevaihto:  186 milj. € (2020–2021)
Henkilöstö:  393 (2020–2021)
Emoyhtiö:  Salomaa Yhtiöt Oy
Omistaja:  Salomaan perhe
Kotisivu:  www.salomaa.fi
Infobox OKVirheellinen NIMI-arvo: 
Salomaa Groupiin kuuluvan AS-Greyn osaomistaja ja yhteistyökumppani on kansainvälinen Grey-toimistoketju.
Salomaa Groupin toimitalo, vuonna 1881 valmistunut Annankatu 28..
Salomaa Group on markkinointiin, viestintään ja konsultointiin keskittynyt yhtiöryhmä, johon kuuluvat Dagmar, Kaski Agency, Quru, RADLY ja SEK.
Salomaa Yhtiöt Oy on emoyhtiö, joka tarjoaa Salomaan yhtiöille liiketoiminnan johtamisen, kehittämisen ja hallinnon palveluja. Emoyhtiön toimitusjohtaja on Henna Lehtinen. Salomaa kuuluu Marketing Finland -verkostoon.
Oy SEK Ab

SEK on vuonna 1935 perustettu markkinointitoimisto, joka on erikoistunut markkinointistrategioihin, brändien rakentamiseen ja markkinointiviestinnän suunnitteluun. Design-yksikkö kehittää yritys- ja brändi-identiteettejä, OSASTO video- ja digipalveluja. SEKin toimitusjohtaja on Jaakko Rantala.
Oy SEK Ab > SEKin historiaa

SEK-nimi muodostuu sen perustaneiden graafikkojen, Jorma Suhosen, Holger Erkelenzin ja Aarno Knuusin, sukunimien alkukirjaimista. Aarne Salomaa toimi SEKin toimitusjohtajana vuosina 1941–1955, jolloin toimisto muuttui ateljeesta varsinaiseksi mainostoimistoksi. SEK & Grey -nimi otettiin käyttöön vuonna 1987. Vuonna 2016 SEK & Grey Oy, SEK Loyal Oy, SEK Point Oy ja SEK Public Oy yhdistettiin Oy SEK Ab:ksi.
SEK Loyal oli vuonna 1992 perustettu asiakkuustoimisto. Vuoteen 2005 yritys toimi nimellä Grey Direct & Digital, sitä ennen nimi oli Grey Direct.
SEK Loyalin vuonna 2004 Alko Oy:lle suunnittelema kampanja oli Suomen ensimmäinen Cannes Lions -kisassa Cyber-sarjan shortlistalle päässyt kampanja. Suomessa SEK Loyal voitti 2000-luvulla lähes vuosittain palkintoja Suomen Asiakkuusmarkkinointiliiton järjestämissä kohdistetun markkinoinnin kisoissa. SEK Loyalin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.
SEK Point oli vuonna 1999 perustettu, digitaalisen ja painetun materiaalin tuotantotoimisto. Toimisto tunnettiin nimellä Main Domain vuoteen 2009 asti, jolloin yritykseen keskitettiin tuotanto-osaamista myös Salomaan muista yhtiöistä. SEK Pointin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.
SEK Promote oli vuonna 1991 perustettu myynninedistämiseen ja markkinointiviestintään erikoistunut mainostoimisto. Nimi otettiin käyttöön 15. toukokuuta 2012, aiemmin yritys tunnettiin nimillä SEK Pro, Grey Pro ja Grey Production. SEK Promotella oli toimipisteet Helsingissä ja Porissa, josta yritys osti mainostoimisto Mainosporin vuonna 2004. Vuonna 2013 SEK Promoten liiketoiminnot yhdistettiin SEK Pointiin.
SEK Public oli vuonna 1989 perustettu viestintätoimisto, jonka palveluja olivat muun muassa sisäinen viestintä, palveluviestintä, markkinointi-PR, kasvuviestintä, vastuuviestintä ja kriisiviestintä. Nimi otettiin käyttöön keväällä 2010, kun Salomaa Yhtiöihin kuulunut viestintätoimisto GCI Finland Oy osti viestintätoimisto Aidema Oy:n liiketoiminnan. Yhtiö oli kansainvälisen, maailmanlaajuisesti 50 toimistoa käsittävän Cohn & Wolfe -viestintätoimistoketjun Suomen yksikkö. SEK Publicin liiketoiminnot yhdistettiin vuonna 2016 muiden SEK-yhtiöiden kanssa Oy SEK Ab:ksi.
Perfecto oli vuonna 2004 perustettu konsultointi- ja valmennustoimisto, joka oli erikoistunut ydinviestien kirkastamiseen, käytännönläheiseen toimintatapojen kehittämiseen ja taitovalmennuksiin. Sen liiketoiminnot yhdistettiin SEK Publiciin.
Oy SEK Ab > Palkinnot

Toimisto on voittanut yli 800 palkintoa markkinointialan kilpailuissa. Palkintoja on voitettu muun muassa seuraavissa kisoissa: Cannes Lions, Vuoden Huiput, Kultajyvä, Epica, Eurobest, Clio Awards, Cresta Awards, Voitto - Suomalainen mainoselokuvakilpailu, The Golden Award of Montreux, MediaFinlandia, Moscow International Advertising Festival, AdProfit, Campaign Media Awards, Kultasulka, Effie, Kaiku-radiomainoskilpailu, Grand One ja Vuoden markkinointiteko.
Dagmar Oy

Mediatoimisto Dagmar on vuonna 1973 perustettu, Suomen suurin mediatoimisto ja nykyisin myös markkinointitoimisto.
Dagmariin kuuluvat tiedolla johtamiseen keskittyvä Dagmar Drive, sisältöihin keskittyvä Dagmar Stories sekä transformaatiotoimisto RADLY. Yritys palvelee liiketoiminnan kehittämisen, markkinoinnin teknologioiden, kehittyneen analytiikan ja sisältömarkkinoinnin alueilla. Dagmarin toimitusjohtaja on Krista Elopuro.
Dagmar Oy > Dagmarin historiaa

Mediatoimisto Voitto sulautui Dagmariin vuonna 2020. Voitto oli vuonna 1983 perustettu mediatoimisto. Voitto-nimi otettiin käyttöön syksyllä 2010, jolloin yhtiö siirtyi kokonaan Salomaa Yhtiöiden omistukseen. Yritys perustettiin aikoinaan nimellä Mediamestarit. Vuonna 1998 nimi muutettiin MediaComiksi.
Evidens oli vuonna 1995 perustettu tutkimustoimisto, joka oli erikoistunut asiakas- ja henkilöstötutkimuksiin, esimiesarviointiin sekä konseptien toimivuuden testaamiseen (mystery shopping). Helmikuuhun 2014 saakka toimisto tunnettiin nimellä Qualitems. Evidensin liiketoiminnot  yhdistettiin Voittoon 2018.
RADLY Oy

RADLY on Dagmarin vuonna 2020 perustama transformaatiotoimisto, joka kasvoi vuonna 2019 perustetusta RADLY-tekoälylaboratoriosta. RADLY on myynnin ja markkinoinnin kehittämiseen keskittyvä yhtiö, joka hyödyntää ratkaisuissaan tekoälyä. RADLYn toimitusjohtaja on Krista Elopuro.
Kaski Agengy Oy

Kaski on vuonna 2016 perustettu markkinointitoimisto, jolla on toimipisteet Helsingissä, Tampereella ja Turussa. Kasken toimitusjohtaja on Petri Uusitalo.
Kaski Agengy Oy > Kasken historiaa

Kaskea edelsi vuonna 1980 perustettu Adsek, joka uudistettiin nimeä myöten lokakuussa 2016.
Adsek Avec oli vuonna 2009 perustettu asiakkuusmarkkinoinnin suunnittelutoimisto. Sen liiketoiminnot yhdistettiin Adsekiin vuonna 2014.
Quru Oy

Quru on vuonna 2009 perustettu digitaaliseen analytiikkaan ja markkinointiin keskittyvä toimisto, jolla on toimipisteet Helsingissä ja Turussa. Qurun toimitusjohtaja on Risto Tattari.
Muita Salomaa Groupin yhtiöitä

Ambine Tecnologies Oy on vuonna 2021 perustettu yhtiö, joka kehitti digitaalista markkinointia tehostavaa SaaS-ohjelmistoa. Ambine-ohjelmisto jalostettiin Dagmarin tekoälylaboratoriossa syntyneestä työkalusta. Ohjelma lanseerattiin ensin osana Dagmarin tytäryhtiön, RADLYn, tarjoamaa. Keväällä 2021 ohjelmisto irrotettiin omaksi liiketoiminnakseen, jolloin perustettiin Ambine Technologies Oy. Yhtiön liiketoiminnan kehittäminen päätettiin lopettaa vuonna 2023.
Proof Advisory Oy oli vuonna 2019 perustettu B2B-yritysten kaupallistamiseen ja kansainvälistymiseen keskittyvä yhtiö, jonka toiminta päättyi syksyllä 2022.
Aiheesta muualla

Salomaa Group
Heikki Huttunen (jääkiekkoilija)

| Heikki Huttunen> Henkilötiedot |
| --- | --- |
Syntynyt: 25. syyskuuta 1998 (ikä 26) Espoo, Suomi
Kansalaisuus:   Suomi
Jääkiekkoilija
Lempinimi:  Hude
Pelipaikka:  oikea laitahyökkääjä
Maila:  oikea
Pituus:  180 cm
Paino:  83 kg
Seura
Seura:  HPK
Sarja:  SM-liiga
Pelinumero:  25
Pelaajaura
Pääsarjaura:  2018–
Aik. seurat:  Espoo United (Mestis) Jukurit (SML) RoKi (Mestis)
Heikki Huttunen (s. 25. syyskuuta 1998 Espoo) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan keskushyökkääjä, mutta Huttunen osaa pelata myös laidassa. Hän laukoo oikealta.
Väinö Sirkiä

| Väinö Sirkiä> Henkilötiedot |
| --- | --- |
Syntynyt: 28. helmikuuta 2001 (ikä 23) Turku, Suomi
Kansalaisuus:   Suomi
Jääkiekkoilija
Lempinimi:  Väiski
Pelipaikka:  oikea laityahyökkääjä
Maila:  vasen
Pituus:  184 cm
Paino:  82 kg
Seura
Seura:  Zagłębie Sosnowiec
Sarja:  Polska Hokej Liga
Pelinumero:  22
Pelaajaura
Pääsarjaura:  2021–
Aik. seurat:  Sport (SML) Jokerit (Mestis) TUTO Hockey (Mestis)
Väinö Sirkiä (s. 28. helmikuuta 2001 Turku) on suomalainen jääkiekkoilija, joka pelaa Puolan Polska Hokej Ligan Zagłębie Sosnowiecissa. Hän on pelipaikaltaan oikea laitahyökkääjä.
Ura

Sirkiä on Turun Palloseuran kasvatti. Hän toimi kaudella 2016–2017 seuran C-nuorten Mestiskarsinnoissa TPS Akatemian varakapteenina. Sirkiä pelasi suurimman osan kaudestaan kuitenkin TPS:n C-nuorissa, jossa hän voitti SM-pronssia. Kaudella 2018–2019 Sirkiä toimi seuran B-nuorten varakapteenina ja kaudella 2020–2021 U20-joukkueen varakapteenina. Kaudella 2021–2022 Sirkiä nousi TPS:n U20-joukkueen kapteeniksi. Hän oli tehoilla 12+15=27 joukkueen kolmanneksi paras maalintekijä ja neljänneksi paras pistemies.
Alkukauden 2022–2023 Sirkiä pelasi yli-ikäisenä TPS:n U20-joukkueessa. Hän johti joukkueen sisäistä maalipörssiä 18 osumallaan yhdessä Viljami Marjalan kanssa, kunnes siirtotakarajalla helmikuussa 2023 TPS lainasi Sirkiän loppukaudeksi SM-liigajoukkue Vaasan Sportiin. Hänen sopimuksensa sisältää myös tryoutin 1+1-vuotisesta sopimuksesta kaudelle 2023–2024. Vastaavasti Sport lainasi TPS:ään loppukaudeksi ruotsalaishyökkääjä Sebastian Stålbergin. Sirkiä sai tililleen ensimmäisen SM-liigaottelunsa 15. helmikuuta 2023 JYPiä vastaan. Hänet merkittiin vain kolmella täydellä hyökkäysketjulla otteluun lähteneen Sportin nelosketjuun yhdessä Jure Povšen kanssa. Sirkiä jäi ottelussa lopulta ilman peliaikaa. Ensimmäiset jääaikansa SM-liigassa hän sai seuraavassa ottelussa 18. helmikuuta 2023 KalPaa vastaan. Sirkiä merkittiin heti Sportin ykkösketjuun Teemu Väyrysen ja Lari Heikkisen viereen. Sirkiä sai ottelussa jääaikaa 15.08 minuuttia. Hän avasi maalitilinsä SM-liigassa kahdella osumalla runkosarjan toiseksi viimeisellä kierroksella 10. maaliskuuta 2023 Porin Ässiä vastaan. Ari-Ville Syrenius valitsi Sirkiän ottelun Alumnien tähtien ykköstähdeksi. Maalit jäivät hänen kauden ainoiksi tehopisteikseen Sirkiän 11 pelaamassa SM-liigan runkosarjaottelussa.
Sirkiä ei jatkanut Sportissa enää koejaksonsa päätteeksi, vaan hän siirtyi kaudeksi 2023–2024 vuoden mittaisella sopimuksella Mestis-joukkue Jokereihin. Hän pelasi sarjassa tulokaskautensa aikana 36 runkosarjaottelua tehopistein 4+13=17 ja viisi pudotuspeliottelua ilman tehopisteitä. Kaudeksi 2024–2025 Sirkiä siirtyi jatkamaan Mestis-pelejään vuoden mittaisella sopimuksella Tuton riveihin. Tammikuussa 2025 hänen sopimuksensa kuitenkin purettiin yhteisymmärryksessä ja Sirkiä siirtyi loppukauden kattavalla sopimuksella Puolan Polska Hokej Ligan Zagłębie Sosnowieciin.